CELEX: C2007/042/45
Language: et
Date: 2007-02-24 00:00:00
Title: Kohtuasi T-373/06: 13. detsembril 2006 esitatud hagi — Rath versus Siseturu Ühtlustamise Amet — Grandel (Epican Forte)

24.2.2007   
            
            
               ET
            
            
               Euroopa Liidu Teataja
            
            
               C 42/25
            
         13. detsembril 2006 esitatud hagi — Rath versus Siseturu Ühtlustamise Amet — Grandel (Epican Forte)
   (Kohtuasi T-373/06)
   (2007/C 42/45)
   Hagiavaldus esitati saksa keeles.
   Pooled
   
      Hageja: Matthias Rath (Kaplinn, Lõuna-Aafrika Vabariik) (esindajad: advokaadid S. Ziegler, C. Kleiner ja F. Dehn)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Dr. Grandel GmbH
   Hageja nõuded
   
               —
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 5. oktoobri 2006. aasta otsus osas, millega jäeti rahuldamata ühenduse kaubamärgi registreerimise taotlus seoses kaupadega klassis 5 (mitte-meditsiinilised toidulisandid, mis koosnevad peamiselt vitamiinidest, aminohapetest, mineraalidest ja mikroelementidest, mitte-meditsiinilised dieettooted, nimelt aminohapped ja mikroelemendid; eespool nimetatud kaubad ei ole ette nähtud antiepileptiliseks kasutamiseks);
            
         
               —
            
            
               mõista kohtukulud välja Siseturu Ühtlustamise Ametilt.
            
         Väited ja peamised argumendid
   
      Ühenduse kaubamärgi taotleja: Hageja.
   
      Asjaomane ühenduse kaubamärk: Sõnamärk “Epican Forte” kaupadele klassides 5, 30 ja 32 (taotlus nr 2 525 251).
   
      Vastulause aluseks oleva kaubamärgi või tähise omanik: Dr. Grandel GmbH.
   
      Vastulause aluseks olev kaubamärk või tähis: Sõnamärk “EPIGRAN”, algul registreeritud kaupadele klassides 1, 3 ja 5, praegu vaid kaupadele klassis 3 (ühenduse kaubamärk nr 560 292), kusjuures vastuväide esitati üksnes klassis 5 registreerimisele.
   
      Vastulausete osakonna otsus: Rahuldada vastulause, lükata kaubamärgi registreerimise taotlus osaliselt tagasi.
   
      Apellatsioonikoja otsus: Tühistada osaliselt vastulausete osakonna otsus.
   
      Väited: Vaidlustatud otsus rikub määruse (EÜ) nr 40/94 (1) artikli 8 lõike 1 punkti b, kuna puudub vastandatud kaubamärkide segiajamise tõenäosus.
   
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT 1994, L 11, lk 1; ELT eriväljaanne 17/01, lk 146).